16 Jesu e ne e le motho yo o itekanetseng, yo o neng a tshwana kgo! le Adame pele a leofa. (1 Bakor. 15:45) Ka jalo, Jesu e ne e le ene fela motho yo o neng a ka intsha setlhabelo se se itekanetseng, se se feletseng—setlhabelo se go neng go ka se tlhokege gore se dirwe gape. Mo Molaong wa ga Moshe, ditlhabelo di ne di ntshiwa letsatsi le letsatsi. Mme ditlhabelo tsotlhe tse di ntseng jalo le ditiro tsa baperesiti, e ne e le moriti fela wa se Jesu a neng a tla se dira. (Baheb. 8:5; 10:1) Ka jalo seabe sa ga Jesu sa go nna Moperesiti yo Mogolo se tlhomologile ka gonne o kgona go dira dilo tse dintsi e bile a ka se kgaotse go nna Moperesiti yo Mogolo. 20. (a) Sobokanya dingwe tsa ditsela tse di ka re thusang go nna re na le boipelo. (b) Ke mabaka afe a o akanyang gore a tshwanetse go re dira gore re ipele? (Bona lebokoso le le mo go tsebe 17.)